Lietuvos Respublikos Vyriausybė

nutarimas

DĖL LIETUVOS RESPUBLIKOS KONKURENCIJOS ĮSTATYMO NR. VIII-1099

3, 8, 9, 11 IR 12 STRAIPSNIŲ PAKEITIMO ĮSTATYMO PROJEKTO

PATEIKIMO LIETUVOS RESPUBLIKOS SEIMUI

2017 m. lapkričio 22 d. Nr. 939

Vilnius

Lietuvos Respublikos Vyriausybė nutaria:

1. Pritarti Lietuvos Respublikos konkurencijos įstatymo Nr. VIII-1099 3, 8, 9, 11 ir 12 straipsnių pakeitimo įstatymo projektui (toliau – įstatymo projektas) ir pateikti jį Lietuvos Respublikos Seimui.

2. Siekiant užtikrinti, kad įstatymas įsigaliotų 2018 m. sausio 1 d., kadangi įstatymo projekte nurodomi pranešimo apie koncentraciją nagrinėjimas ir su tuo susijusios informacijos teikimas Lietuvos Respublikos konkurencijos tarybai susiję su paskutiniais prieš koncentraciją ūkiniais metais ir visi ūkio subjektai 2018 m. pranešimą apie koncentraciją turėtų teikti pagal vienodas koncentracijos priežiūros taisykles, prašyti Lietuvos Respublikos Seimą svarstyti įstatymo projektą skubos tvarka.

3. Įgalioti ūkio ministrą, o jam negalint dalyvauti – ūkio viceministrą atstovauti Lietuvos Respublikos Vyriausybei svarstant įstatymo projektą Lietuvos Respublikos Seime.

Ministras Pirmininkas	Saulius Skvernelis

Energetikos ministras,

laikinai einantis ūkio ministro pareigas	Žygimantas Vaičiūnas